सुन्दरलाल बहुगुणा
सुन्दरलाल बहुगुणा (9 जनवरी सन 1927 - 21 मई 2021) भारत के एक महान पर्यावरण-चिन्तक एवं चिपको आन्दोलन के प्रमुख नेता थे। उन्होने हिमालय के पर्वतीय क्षेत्रों में वनों के संरक्षण के लिए संघर्ष किया। उनकी पत्नी भी उनके अन्दोलन से जुड़ी हुईं थीं। १९७० के दशक में पहले वे चिपको आन्दोलन से जुड़े रहे और १९८० के दशक से २००४ तक के दशक में टिहरी बाँध के निर्माण के विरुद्ध आन्दोलन से। वे भारत के आरम्भिक पर्यावरण प्रेमियों में से एक हैं।
प्रेमकृष्ण खन्ना
फरवरी १९२२ चौरीचौरा काण्ड से घबराकर गान्धीजी ने जब असहयोग आन्दोलन वापस ले लिया तो खन्नाजी भी राम प्रसाद 'बिस्मिल' के नेतृत्व में कांग्रेस पार्टी से अलग हो गये और पूरे देश में "रिवोलूशनरी पार्टी ऑफ इण्डिया" का संगठन खडा करने में तन-मन-धन से जुट गये। शाहजहाँपुर से बहुत बडी संख्या में नवयुवक पार्टी से जुडे। इतना ही नहीं, यू०पी० में बरेली से दामोदर स्वरूप सेठ, बनारस से मन्मथनाथ गुप्त, राजेन्द्र नाथ लाहिडी व चन्द्रशेखर आजाद भी दल में शामिल हो गये। शाहजहाँपुर से अशफाक उल्ला खाँ व ठाकुर रोशन सिंह इनके साथ कन्धे से कन्धा मिलाकर काम करने के लिये आगे आये। पार्टी के लिये शस्त्र जुटाने और कारतूस आदि उपलब्ध कराने में खन्नाजी ने जी-जान से सहयोग किया।